Eelnõu

NARVA LINNAVALITSUS

KORRALDUS

Narvas

Sotsiaalteenuste arendamiseks määratud vahendite kasutamine lapsehoiuteenuse arendamisele
1. ASJAOLUD JA MENETLUSE KÄIK

Vastavalt Sotsiaalhoolekande seaduse § -le 122 on raske ja sügava puudega lapse seaduslikul esindajal või SHS § 25² lg 1 nimetatud hooldajal õigus riigi rahastatavale lapsehoiuteenusele. 

SHS § 127 järgi peab lapsehoidjal tegutsemiseks olema kutseseaduse alusel välja antud lapsehoidja kutsetunnistus. Tänapäevaks ei ole Narva linnas kutsetunnistust omavaid lapsehoidjaid. 

Lapsehoidja kutsekvalifikatsiooni taotlemisel on nõutav kutsealane ettevalmistus kas tasemeõppes või erialastel kursustel vähemalt 4 AP ulatuses. 

Kursuse maksumus 15 inimestele on 82500 krooni. Koolitust pakub OÜ Kersti Võlu Koolituskeskus. Kutseomistamine toimub Tallinna Pedagoogilises Seminaris ja maksab 2007. aastal 900 krooni ühe inimese kohta.

Lapsehoidjate ettevalmistus (kursused + kutseomistamine) 15 inimestele kokku on 96000 krooni.

Vastavalt Vabariigi Valitsuse 22.veebruari 2007.a määruse nr 51 “«2007. aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” § -le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks.

Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Lapsehoiuteenus on lapse seadusliku esindaja toimetulekut või töötamist toetav teenus. Seega võib lapsehoiuteenuse arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu otsusele 25.10.2007 nr 397 on Narva Linnavalitsusel õigus antud korraldust vastu võtta.

3. OTSUS

3.1 Narva linna Sotsiaalabiametil lubada kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid lapsehoiuteenuse arendamiseks ulatuses kuni 100 000 krooni.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

